《雍雍者鸿十六章 其十五》
明代·黎景义

詹彼桃山，嵩柏彧彧。猗欤母德，尔胤茀茀。尔教肃肃，蘉学时笃。

从以天禄，万寿戬谷。

作者简介：黎景义（一六〇三—一六六二？），一名内美，字克和。顺德人。明思宗崇祯间诸生。黎遂球、陈邦彦、梁朝钟、陈子壮、张家玉等皆为其友。明清鼎革，奉母隐居桃山不出。著有《二丸居集》八卷。清陈伯陶编《胜朝粤东遗民录》有传。